Page:Oxford Book of English Verse 1250-1918.djvu/34

ANONYMOUS 3 c. 1300

YTUENE Mershe and Averil When spray biginneth to springe, The lutel foul hath hire wyl On hyre lud to synge: Ich libbe in love-longinge For semlokest of alle thynge, He may me blisse bringe, Ich am in hire baundoun. An hendy hap ichabbe y-hent, Ichot from hevene it is me sent, From alle wymmen my love is lent And lyht on Alysoun.

On heu hire her is fayr ynoh, Hire brow broune, hir eye blake; With lossum chere he on me loh; With middel smal and wel y-make; Bote he me wolle to hire take For to buen hir owen make, Long to lyven ichulle forsake And feye fallen adoun. An hendy hap, etc.

Nihtes when I wende and wake, For-thi myn wonges waxeth won,

2